Käisin just tutvumas Leedu internetireklaami turuga ja tegin seal mõned märkamised.  - müüakse lehtede vaatamisi, mitte niivõrd roteeruvaid "päevi", nagu Eestis. Ma arvan, et see aitab paremini täis müüa ka nädalavahetuse bannerid, kuna  puhkepäeval reklaamija ei tunne end seal petetuna.  - soovitakse osta klikke ja neid paljud juba müüvad, avalikult one.lt, teised küsimise peale.  - (üli)tugevas turupositsioonis on adnet.lt, kes marginaalselt ka meil esindatud (adnet.ee) ning koos Gemiuse uuringuga planeerib ja müüd väga suure osa Leedu banneritest. Nende turuosa on hinnanguliselt kolmandik või enam, neid kasutavad planeerimisel enamus meediaagentuure, nad on ostnud omale palju banneripositsioone mida saavadki ainult nemad müüa jne.  Päris heal positsioonil, kuid palju väiksem siiski on seal samal teenust pakkuv treadedoubler.lt. Suuremad meediavahendajad (Inspired, OMD, Mediahouse ja Mediapool) planeerivad oma internetimeedia siiski ise.  - reklaamibüroode jutu järgi on nende saadavad allahindulused Leedu saitides paremad kui Eestis, isegi Delfist on võimalik saada üle 50%. Ma ei usu seda eriti, st seda et Eestis ei ole võimalik nii palju saada. Aga mine tea.  - internetireklaami turu suuruseks hinnatakse seal 20 miljonit  litti.